CELEX: C2005/315/23
Language: da
Date: 2005-12-10 00:00:00
Title: Sag T-354/05: Sag anlagt den  19. september 2005  — Télévision Francaise 1 SA mod Kommissionen

10.12.2005   
            
            
               DA
            
            
               Den Europæiske Unions Tidende
            
            
               C 315/12
            
         Sag anlagt den 19. september 2005 — Télévision Francaise 1 SA mod Kommissionen
   (Sag T-354/05)
   (2005/C 315/23)
   Processprog: fransk
   Parter
   
      Sagsøger: Télévision française 1 SA (Boulogne, Frankrig) (ved: avocats J.-P. Hordies og C. Smits)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 20. april 2005 om licenssystemet til finansiering af France Télévision annulleres
            
         
               —
            
            
               Retten træffer bestemmelse om sagens omkostninger.
            
         Søgsmålsgrunde og væsentligste argumenter
   I stævningen har Télévision française 1 nedlagt påstand om annullation af Kommissionens beslutning af 20. april 2005, hvorved den i henhold til artikel 86, stk. 2, EF erklærede det af de franske myndigheder til finansiering af France Télévision fastsatte licenssystem foreneligt med fællesmarkedet.
   Sagsøgeren støtter i det væsentlige sin annullationspåstand på følgende fem anbringender:
   
               —
            
            
               Beslutningen er ikke tilstrækkeligt begrundet.
            
         
               —
            
            
               Retten til forsvar er ikke blevet iagttaget. Sagsøgeren kritiserer Kommissionen for ikke at have anmodet selskabet om at fremsætte bemærkninger, navnlig om formålstjenligheden og omfanget af de tilsagn, den franske stat har påtaget sig, inden for rammerne af undersøgelsen af den omhandlede støtte, på trods af, at der var en igangværende dialog og tidligere havde været kontakter mellem sagsøgeren og Kommissionen.
            
         
               —
            
            
               De af den franske stat afgivne tilsagn er ikke tilstrækkeligt omfattende. Ifølge sagsøgeren er de foreslåede tilsagn uegnede til at sikre det franske licenssystems overensstemmelse med de fællesskabsretlige regler om statsstøtte, navnlig princippet om proportionalitet i finansieringen af public service-ydelser og forpligtelsen til gennemsigtighed ved anvendelsen af offentlige midler.
            
         
               —
            
            
               Der er sket procedurefordrejning. Sagsøgeren kritiserer Kommissionens holdning, hvorefter den tilsyneladende vil overlade opgaven med at fastslå, om en statslig støtteforanstaltning udgør støtte i fællesskabsretlig forstand, til de nationale myndigheder, selv om denne kontrol hører under Kommissionens eksklusive kompetenceområde.
            
         
               —
            
            
               Der foreligger et tilfælde af urigtig retsanvendelse for så vidt angår muligheden for at anvende artikel 86, stk. 2, EF på tilfælde af støtte bestående i overkompensation af omkostninger forbundet med public service-forpligtelser. Sagsøgeren anfægter Kommissionens fortolkning af Altmark-dommen (1) og anvendelsen af denne retspraksis i den foreliggende sag. Sagsøgeren gør gældende, at Kommissionen har gjort sig skyldig i en urigtig retsanvendelse, idet den har efterprøvet, hvorvidt en statslig foranstaltning til godtgørelse af omkostninger forbundet med public service-ydelser kunne være berettiget i henhold til artikel 86, stk. 2, EF, selv om Kommissionen selv havde konstateret, at denne foranstaltning ikke opfyldte de betingelser, der er opstillet i Altmark-dommen.
            
         
      (1)  Sag C-280/00 af 24.7.2003, Sml. I, s. 7747.